
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 189

din 11 decembrie 2013 

privind aprobarea taxelor de utilizare temporară a locurilor publice în perioada 21 decembrie 2013 – 9 februarie 2014 pentru amplasarea PARCULUI DE IARNĂ   

în Municipiul Sighişoara

Consiliul Local al Municipiului Sighişoara, întrunit în şedinţă extraordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 27258/11.12.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere dispoziţiile art. 282, 283 din Legea nr. 571/2003 privind Codul  fiscal, cu modificările şi completările ulterioare;

Având în vedere prevederile art. 555 – 566, art.  858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 1/2011, legea educaţiei naţionale, cu modificările şi completările ulterioare;

Având în vedere acordul favorabil condiţionat al Gimnaziului de Stat  Zaharia Boiu;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 27257/11.12.2013, prin care se propune amenajarea şi funcţionarea PARCULUI DE IARNĂ pe terenul situat in curtea Gimnaziului de Stat Zaharia Boiu din Municipiul Sighişoara, str. Crizantemelor nr. 20, stabilirea taxelor de utilizare temporară a locurilor publice, amplasarea unui patinoar artificial demontabil pe o suprafaţă de maxim 700,00 mp. teren din PARCUL DE IARNĂ, în perioada 21 decembrie 2013 – 9 februarie 2014;

În temeiul prevederilor art. 36 (2) lit. „b” şi „c”, (4) lit. „c”, (5) lit. „a” şi „b” şi (9), art. 45 (3) şi a art. 115 (1) lit. „b’’ din Legea nr. 215/2001, Legea Administraţiei Publice Locale, republicată, cu modificările şi completările ulterioare,

     H O T Ă R Ă Ş T E:
Art.1. Se aprobă amenajarea şi funcţionarea PARCULUI DE IARNĂ pe terenul situat in curtea Gimnaziului de Stat  Zaharia Boiu din Municipiul Sighişoara, str. Crizantemelor nr. 20, în  perioada 21 decembrie 2013 – 9 februarie 2014.

Art.2. Se aprobă amplasarea unui patinoar artificial demontabil pe o suprafaţă de maxim 700,00 mp. teren din PARCUL DE IARNĂ situat in curtea Gimnaziului de Stat Zaharia Boiu din Municipiul Sighişoara, str. Crizantemelor nr. 20, în perioada 21 decembrie 2013 – 9 februarie 2014.

Art.3. Pentru buna funcţionare şi desfăşurare a activităţii în PARCUL DE IARNĂ, prin derogare de la dispoziţiile Hotărârii Consiliului Local nr. 105/29.11.2012, aşa cum a fost modificată prin Hotărârile Consiliului Local nr. 2/15.01.2013 şi 81/29.05.2013, precum şi a Hotărârii Consiliului Local nr. 181/28.11.2013 privind stabilirea taxelor şi impozitelor locale pentru anii 2013 şi 2014, se stabilesc taxele de utilizare temporară a locurilor publice pentru zona în care va fi amplasat PARCUL DE IARNĂ, după cum urmează:

a. 2,00 lei/mp/zi în vederea amplasării de chioşcuri pentru activitatea de alimentaţie publică şi numai pentru comercializare de cafea, ciocolată caldă, ceaiuri şi alte asemenea băuturi. Este interzisă comercializarea băuturilor alcoolice, tutunului, ţigărilor, precum şi a altor băuturi, produse şi substanţe a căror comercializare este interzisă în perimetrul unităţilor de învăţământ, conform dispoziţiilor legale în vigoare; 

b. 0,1 lei/mp/zi taxa de utilizare temporară pentru amplasarea patinoarului.

Art.4. Suprafaţa maximă de utilizare pentru activităţile menţionate la art. 3 lit. a este de 10,00 mp. pentru fiecare comerciant şi doar dacă dispun de chioşcuri din lemn, avizate de către Compartimentul Urbanism.

Art.5. Perioada de funcţionare a patinoarului va fi din data de 21 decembrie 2013 până în data de 9 februarie 2014, cu posibilitatea prelungirii prin acordul părţilor.

Art.6. Pe toată durata de funcţionare a PARCULUI DE IARNĂ se vor respecta condiţiile impuse de Gimnaziul de Stat  Zaharia Boiu din Municipiul Sighişoara prin acordul favorabil dat condiţionat.

Art.7. Cu ducerea la îndeplinire a prevederilor prezentei  hotărâri se încredinţează Primarul municipiului, Direcţia Economică prin d-l ec. Oltean Emil, Director executiv,  Direcţia Administrarea Patrimoniului prin d-l ing. Maşca Petru, Director executiv, Arhitectul Şef, Serviciu Investiţii – urmărire contracte, monitorizare servicii de utilităţi publice şi Serviciul Poliţia Locală din cadrul Municipiului Sighişoara.

Art.8. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru
Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia economică
  1 ex. Direcţia Administrarea Patrimoniului

  1 ex. Arhitectul Şef

  1 ex. Serviciu Investiţii – urmărire contracte, monitorizare servicii de utilităţi publice

  1 ex. Serviciul Poliţia Locală
  1 ex. Gimnaziul de Stat Zaharia Boiu 
12 ex.
A.F./G.V.
